На основу члана 7. став 1. тачке б. и ф. и члана 70. Закона о Централној банци Босне и Херцеговине (“Службени гласник БиХ“, бр. 1/97, 29/02, 8/03, 13/03, 14/03, 9/05, 76/06 и 32/07), Управни одбор Централне банке Босне и Херцеговине, на 13. сједници одржаној 25. септембра 2024. године, доноси

ОДЛУКУ

о измјенама Одлуке о утврђивању тарифе надокнада за услуге које врши Централна банка Босне и Херцеговине

Члан 1.

(1) У Одлуци о утврђивању тарифе надокнада за услуге које врши Централна банка Босне и Херцеговине (“Службени гласник БиХ“, бр. 10/21, 53/22, 81/22 и 61/23), у Тарифи надокнада која чини саставни дио Одлуке, у Тарифном броју 1. – Послови с депонентима, тарифни став услуге 1.1.2.3. мијења се и гласи:

|  |  |  |  |
| --- | --- | --- | --- |
| 1.1.2.3. | Коришћење електронског банкарства | 2,00 KM | по трансакцији |

(2) У Текстуалном дијелу испод табеле, под називом “Наплата надокнаде за Тарифни број 1, у ставу (1) тачки е) иза ријечи ˮНадокнада из тарифног става 1.1.2.3.ˮ ријеч ˮнеˮ, брише се.

Члан 2.

Тарифни број 3. – Платни системи, мијења се и гласи:

**Тарифни број 3. – Платни системи**

|  |  |  |  |
| --- | --- | --- | --- |
| **Тарифни став услуге** | **Врста услуге** | **Висина (износ) накнаде** | **Напомена: начин обрачуна, основица и друго** |
| 3.1. | Претплата за учешће у платним системима Централне банке | 1.000,00 KM | мјесечно |
| 3.2. | Обављање платних трансакција за учеснике у жиро-клиринг систему | 0,26 KM | по трансакцији |
| 3.3. | Обављање платних трансакција за учеснике у БПРВ | 2,05 KM | по трансакцији |
| 3.3.1. | за картичарске процесне центре | 5,00 KM | по појединачном поравнању |
| 3.4. | Обављање платних трансакција код клиринга међународних плаћања | 1,20 KM | по трансакцији |

**Наплата надокнаде за Тарифни број 3.**

Наплата надокнаде из тарифног става 3.1., 3.2., 3.3. и 3.4. се врши на сљедећи начин:

1. Наплата надокнаде се врши на мјесечном нивоу, с датумом валуте десетог радног дана текућег мјесеца или првог наредног радног дана, уколико је десети дан у мјесецу, нерадни дан. Надокнада се наплаћује у КМ.

б) Централна банка надокнаду наплаћује задужењем рачуна резерви банке у корист рачуна Централног уреда Централне банке..ˮ

Члан 3.

(Ступање на снагу и почетак примјене)

(1) Ова одлука ступа на снагу осмог дана од дана објављивања у “Службеном гласнику БиХ“, а примјењиваће се од 1. новембра 2024. године.

(2) Ова одлука ће се објавити и у “Службеним новинама Федерације БиХ“, “Службеном гласнику Републике Српске“ и “Службеном гласнику Брчко дистрикта БиХ“.

 **Предсједавајућа**

 **Управног одбора Централне банке**

Број: UV-122-02-1-1667-4/24 **Босне и Херцеговине**

Сарајево, 25.09.2024. године

 **ГУВЕРНЕРКА**

 **др Јасмина Селимовић**